als_Latn dik_Latn sag_Latn
Skandaloze! Gazetarja e kulturës nuk njeh artistin Kastriot Tusha
Dëgjojmë shpesh që artistët ankohen se gazetarët ua bëjnë jetën të vështirë dhe ndonjëherë ata kanë të drejtë të ankohen. Aktori i njohur i “Portokalli”-së, Rezart Veleshnja, ka postuar në Instagram një video në të cilën një gazetare e “A1 News” interviston një nga artistët më të mëdhenj të muzikës klasike shqiptare, Kastriot Tushën. Videoja është filmuar pas premierës së një shfaqjeje operistike dhe gazetarja ka dashur të marrë më shumë informacion nga tenori i njohur. Nga sa arrin të kuptohet, gazetarja e kulturës nuk ka asnjë informacion mbi shfaqjen, madje nuk njeh as Kastriot Tushën.
– Përshëndetje! Duam të dimë përshtypjen tuaj për këtë soprano dhe çfarë ju ka nxitur për të marrë pjesë në këtë shfaqje? – ka pyetur gazetarja.
-Soprano? E keni fjalën për premierën? Shpresojmë që shfaqja të dalë me sukses, – është shprehur Kastriot Tusha.
-Ju jeni artist? – ka shtuar gazetarja.
-Unë jam Kastriot Tusha, pedagog në Akademinë e Arteve, tenor me një karrierë artistike të gjatë,- është përgjigjur tenori i njohur.
Mesa duket, kjo është një kronikë e vjetër e këtij televizioni pasi që prej muajit nëntor ai është mbyllur, por është aktori Rezart Veleshnja që na e risjell në vëmendje.
Raste të tilla, sidomos në gazetarinë e kulturës, gjithnjë janë kritikuar pasi tregojnë mungesë profesionalizmi. Blitz.al/
als_Latn als_Latn als_Latn als_Latn als_Latn als_Latn als_Latn als_Latn